İncil

İncil (İngılızki: Bible), İsay rê ameyo u kıtabê İsewitiyeyo. Nuşteyê Yehudiyan u Xıristiyanano mıbareko ke zerreyê yew kıtabi de ameyo pêser. No kıtab tewr zêde çarniyayo mıxtelıf zıwanan u tewr hera dınya sero biyayo vıla. 

İsewitiya ke Musewitiye ra veciya, uca ra Ehdo Kehan gırewto u Ehdo Newe kerdo ra ser. Cokayo ke İncil dı letey ra yeno pêra. Letê xoyo yew Ehdo Kehan, leto bini zi Ehdo Neweyo. Kıtabê Ehdê Kehanê tewr zaniyayey Afernayış (Genesis), Veciyayış (Eksodus), Mezmuri, Kıtabê Eyubi u Kıtabê İşayayê. Ehdo Newe 27 kıtaban ra yeno pêra. Ninan ra çar İncili, ê Matta, Markos, Luka u Yuhannayê ke cıwiyayış u gureyê İsay ra xebere danê; hedisê 12 hewariyan, mektuba Pawlusi be komela Korintosıcan rê u wehyê Yuhannay tewr muhımê. 

Hetta bênateyê Tewrate u İncil de hetê itıqadi ra ferqo pil çıniyo, coka ekseriya nê her dı kıtaban sey yew kıtabi hesıbiyenê. Labelê bênateyê nê kıtaban de zehf ferqi u tezati zi estê; ca-ca tarixi, namey, hedisey yewbinan nêtepeşenê (nêgênê). 

Goreyê mısılmanan İncil ameyo tehrifkerdış (vurnayış), ewro İncilo heq werte de çıniyo. Çiyo ke nê kıtaban dero, % 80 tarix, şecere u efsane (mitolociye u hêkat)ê. Efsane u hêkatê ke Tewrate de vaciyenê, pêro be kılmiye İncil u Qurane de zi tekrar benê. Çiyo zêdêr, İncile de İsa mucizeyan mocneno ra mıleti: İsa nêweşan keno weş, merdeyan keno gane (cınde), pê yew leteyê nani ra hezaran ra merduman keno mırd, kerre (kemer) ra awe veceno u tayê hedisey tarixi ca gênê.

Ninan ra dot merdum şeno (eşkeno) vaco ke, hem İncil de, hem Qurane de % 80 çiyo ke Tewrate de vêreno, tekrar beno. Hetê efsaneyan, hêkatan, tarixan, mıntıqan, mıletan, bacar u medeniyetan ra nê kıtabi hema hema sey yewbinanê, yewbinan kenê temam.

 Zerreyê İncili ra 
 Pêra İsa Mesihi
 Piyê Ma [Pader Noster]

 Bıvênên 
 İsewitiye
 Qurane
 Tewrate

 Çımey 
 İncil
 Piyê Ma

Kategoriye:Kıtabê mıqedesi
Kategoriye:Xıristiyaniye